Oversiktlig BIOS
MSI Z77IA-E53 OC Genie.
MSI Z77IA-E53 manual OC.
MSI Z77IA-E53 er utstyrt med en god og oversiktlig BIOS med mange justeringsmuligheter.
Under «Overclocking Setting» finner du innstillinger som kan justeres for å øke maskinens ytelse. Prosessoren kan enten overklokkes manuelt, eller automatisk via funksjonen OC Genie II. Dette er en nyttig funksjon for deg som ikke har mye erfaring med overklokking fra før.
Ukomplisert overklokking
Overklokkingen startet ved å aktivere OC Genie II. Etter en rask omstart var vårt eksemplar av Intel Core i5 2500K overklokket fra 3,3 til 4,2 GHz. Prosessorens arbeidsspenning var da satt til litt over 1,3 volt.
Vi har overklokket vårt eksemplar av Intel Core i5 2500K flere ganger før, og vet allerede at maks frekvens for prosessoren ligger på 4,8 GHz ved ca 1,3 volt. Den kan klare enda høyere frekvens, men da må det mer kjøling til enn hva Corsair H70-kjøleren vi bruker kan tilby.
Ved å sette arbeidsspenningen til litt over 1,3 volt og prosessorens multiplikator til 48x fikk vi en prosessorfrekvens på 4,8 GHz.
Hvor langt ditt system kan overklokkes, avhenger blant annet av kjøling, hvor mye spenning du gir ulike komponenter, og hvor heldig du er med prosessoreksemplaret ditt.